ترا من يحبك يالغلا ماهو بـ درويش‏انا اللي امدحوه القوم من طيب جدانه‏ماحبيتك لخاطر ملذة شباب وطيش‏انا فيك اخاف الله من الذنب سبحانه‏احبك محبه مابقى حولها تغبيش ‏وفيني مشاعر من محيّاك رويانه ‏واذا للمحبه موطن و للجوانح ريش‏فـ انا طيرك اللي يفتدي تربة اوطانه‏انا ماني اللي يقبل الذل و التهميش ‏و لاهو بـ يقبل قلبي لـ شوف حقرانه‏علامك تضيم اللي يحبك و تجرح ليش‏وانا اللي يموت و حبك العذب ماخانه‏ انا مت بك عاشق و هايم و فيني جيش‏حمل لك شعور مثقل الحمل ميزانه‏لاتذبح ولا تجرح و تطعن لو انك أيش‏انا قلبي بوجهك من الهم و احزانه ‏تحرّص على قلبي و من طعنتك بشويش‏اذا مو على شاني طلبتك على شانه‏اذا منت قادر تسعده اتركه و يعيش ‏يطير بـ سما الامال و يرّف جنحانه